OpenLLM-France/wikimedia huggingface dataset:
# Ostrétsovo

Ostrétsovo (en rus: Острецово) és un poble de l'óblast de Tula, a Rússia, segons el cens del 2010 tenia 79 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Switch

«Switch o The Switch» té aquests significats:
* Tecnologia:
** Commutador (xarxa) (en anglès: network switch), aparell de xarxes que permet agrupar un conjunt d'ordinadors i fer que passin pel mateix cable
** Commutador elèctric (en anglès: switch), operador elèctric que té la funció de governar o controlar circuits elèctrics
** Nintendo Switch, consola de la companyia Nintendo.
* Cinema:
** Switch (pel·lícula de 1991) (en català Una rossa molt dubtosa), dirigida per Blake Edwards
** Switch (pel·lícula de 2011), dirigida per Frédéric Schœndœrffer
** The Switch (pel·lícula de 1963), dirigida per Peter Maxwell
** The Switch (pel·lícula de 2010) (en català Un petit canvi), dirigida per Josh Gordon
# Medovka

Medovka (en rus: Медовка) és un poble de l'óblast de Lípetsk, a Rússia, que el 2011 tenia 343 habitants. Pertany al districte rural d'Úsman.

## Referències

* ↑ «Комсомольская правда». «В Липецкой области в селе сгорело 103 дома». Николай Боков, 30 июля 2010. Проверено 01-08-2010
# Platja de Cabrera

La platja de Cabrera és una platja de la costa del Maresme, situada al municipi de Cabrera de Mar (Maresme), en un entorn residencial, industrial i agrícola. Limita al sud amb el torrent del Molí, que la separa de la platja de Vinyals, i al nord amb la riera d'Argentona, al límit amb el terme municipal de Mataró. Està subdividida en tres sectors: platja del Molí, des del torrent del mateix nom fins al torrent de les Barraqueres; platja de Santa Margarida, enfront del barri comercial del mateix nom, entre el torrent de les Barraqueres i la riera d'Agell; i platja de Les Sènies, entre la riera d'Agell i la riera d'Argentona. Orientada al sud-sud-est, té una longitud de 1.100 metres i una amplada que oscil·la entre els noranta i els deu metres a mesura que s'aproxima a la riera d'Argentona. Està formada per sorra gruixuda, amb un pendent d'entrada a l'aigua molt fort. Entre la platja de Cabrera i les platges de Mataró, paral·lel a la via del tren, hi ha un camí transitable per anar a peu i en bicicleta.
L'Agència Catalana de l'Aigua efectua un control setmanal de la qualitat de l'aigua, durant la temporada de bany, amb el resultat d'excel·lent.

## Referències

* ↑ «Pla de distribució d'usos i serveis de temporada de les platges. Vigència 2022-2026». Ajuntament de Cabrera de Mar.
* 1 2 «Platja de Cabrera». Agència Catalana de Turisme.
* 1 2 «Platja de Cabrera». Agència Catalana de l'Aigua.
# James Dunn

James Howard Dunn (Nova York, 2 de novembre de 1905 - Santa Monica, 3 de setembre de 1967) va ser un actor estatunidenc.

## Biografia

Després de bons començaments (Bad Girl, Society Girl, Hello, Sister! ...) a principi dels anys 1930, va haver de lluitar contra l'alcoholisme. Tanmateix, la seva actuació a A Tree Grows in Brooklyn el 1945 li valgué l'Oscar al millor actor secundari. Irònicament, el seu paper en aquesta pel·lícula era el d'un alcohòlic.
Els seus èxits van ser breus i, en el transcurs dels anys 1950, es va quedar a l'atur, i sense el sou es va enfonsar de nou en l'alcoholisme.
Va estar casat amb l'actriu Frances Gifford de 1938 a 1942.
Va morir de complicacions arran d'una operació d'estómac.
Dues estrelles porten el seu nom al Passeig de la Fama de Hollywood, una per a la seva carrera en el cinema, l'altre pels seus papers a la televisió.

## Filmografia parcial

* 1931: Bad Girl de Frank Borzage: Eddie Collins
* 1933: Hello, Sister! d'Erich von Stroheim: Jimmy
* 1933: The Girl in 419 d'Alexander Hall: Dr. Daniel French
* 1934: Bright Eyes de David Butler: James 'Loop' Merritt
* 1943: Estimada funcionària (Government Girl) de Dudley Nichols: Sergent Joe Blake
* 1945: A Tree Grows in Brooklyn d'Elia Kazan: Johnny Nolan
* 1962: Hemingway's Adventures of a Young Man de Martin Ritt: El telegrafista

## Comèdies musicals

* 1940: Panama Hattie de Herbert Fields i Cole Porter, creació a Broadway
# Forcarei

Forcarei és un municipi de la Província de Pontevedra a Galícia. Pertany a la comarca de Tabeirós-Terra de Montes. Limita per la zona oriental amb Lalín, del que ho separen les forestrs d'O Testeiro i la Serra d'O Candán. Pel sector nord i nororiental smb Silleda, i pel nord-occidental amb A Estrada, al sud-oest amb Cerdedo i incideix amb la frontera natural de la Serra d'O Tanco amb clau en els territoris de Cotobade i A Lama, trobant-se en el sud amb Beariz i O Irixo.
Evolució demogràfica :
| 1900 | 1930 | 1950 | 1981 | 2004 |
| 7.751 | 8.987 | 9.040 | 7.114 | 4.616 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

Aciveiro (Santa María), Castrelo (Santa Mariña), Dúas Igrexas (Santa María), Forcarei (San Martiño), A Madanela de Montes (Santa María Madanela), Meavía (San Xoán), Millarada (San Amedio), Pardesoa (Santiago), Pereira (San Bartolomeu), Quintillán (San Pedro), San Miguel de Presqueiras (San Miguel), Santa Mariña de Presqueiras (Santa Mariña) i Ventoxo (San Nicolao).

### Personatges de Forcarei

* Avelino Cachafeiro (1899 - 1972), o Gaiteiro de Soutelo.
* Chano Piñeiro (1954 - 1995), cineasta.
* Xosé Luís Barreiro Rivas, polític
* Xosé Luís Barreiro Barreiro, filòsof
* Xosé Manuel Rivas Troitiño, periodista
* Avelino Senra Varela, oncòleg
* Virxilio Vieitez, fotògraf
# Cap Dera Baquo Oriental

El Cap Dera Baquo Oriental és una muntanya de 3.103 m d'altitud, amb una prominència de 15 m, que es troba a ponent del pic Seil Dera Baquo, al massís de Perdiguero, entre la província d'Osca (Aragó) i el departament de l'Alta Garona (França).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Semir, Ramon de. Posets - Perdiguero, Esc. 1:25.000. 1a edició. Granollers: Editorial Alpina, 1977 (E-25). ISBN 84-7011-038-1 [Consulta: 21 setembre 2017]. Arxivat 2019-05-01 a Wayback Machine.
# Swissvale

Swissvale és una població dels Estats Units a l'estat de Pennsilvània. Segons el cens del 2000 tenia 9.653 habitants.

## Demografia

Segons el cens del 2000, Swissvale tenia 9.653 habitants, 4.679 habitatges, i 2.390 famílies. La densitat de població era de 3.105,9 habitants/km².
Dels 4.679 habitatges en un 21,2% hi vivien nens de menys de 18 anys, en un 31% hi vivien parelles casades, en un 16,5% dones solteres, i en un 48,9% no eren unitats familiars. En el 42% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,06 i el nombre mitjà de persones que vivien en cada família era de 2,85.
Per edats la població es repartia de la següent manera: un 20% tenia menys de 18 anys, un 8,2% entre 18 i 24, un 31,7% entre 25 i 44, un 22,7% de 45 a 60 i un 17,4% 65 anys o més.
L'edat mediana era de 39 anys. Per cada 100 dones de 18 o més anys hi havia 79 homes.
La renda mediana per habitatge era de 31.523 $ i la renda mediana per família de 35.929 $. Els homes tenien una renda mediana de 29.333 $ mentre que les dones 25.184 $. La renda per capita de la població era de 19.216 $. Entorn del 14,1% de les famílies i el 15,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Swissvale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Swissvale». American Fact Finder. Oficina del Cens dels Estats Units, 12-01-2010.
# Medont d'Esparta

Medont (grec antic: Μέδων, llatí: Medon) fou un escultor espartà del segle vi aC. Era germà de Doriclides, i va ser deixeble dels grans escultors Dipè i Escil·lis. Va esculpir, entre d'altres, una estàtua d'or i ivori de la deïtat Atena que es va col·locar a l'heròon de la ciutat d'Olímpia, on Pausànias la va veure.
Pausànias també parla d'un escultor que va esculpir estàtues de cedre i incrustacions d'or que representaven la lluita d'Hèracles amb el riu Aqueloos, amb Ares sostenint Aqueloos i Atena ajudant Hèracles i, a més, les figures de Zeus i Deianira, grup escultòric que després va ser inclòs en les ofrenes dels megareus a Olímpia; aquest mateix escultor és autor d'un altre grup escultòric del frontó del Tresor de Mègara a Olímpia. En els manuscrits Pausànias li dona el nom de Dontes, però es tracta d'una mala lectura, i l'autor d'aquests grups escultòrics és el mateix Medont.

## Notes

* ↑ Segons la forma del nom que proposen el Diccionari Grec-Català, p. 1329, i les obres de la Fundació Bernat Metge

## Referències

* ↑ Medon a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1005
* ↑ Dontas a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1066
* ↑ «Dontas». A: Realencyclopädie der classischen Altertumswissenschaft.
# Proasellus rectus

Proasellus rectus és una espècie de crustaci isòpode pertanyent a la família dels asèl·lids.
És una espècie demersal, la qual viu a l'aigua dolça d'una cova.
Es troba a Europa: Portugal.

## Referències

* 1 2 World Marine, Freshwater and Terrestrial Isopod Crustaceans Database (anglès)
* ↑ SeaLifeBase (anglès)
* ↑ Fauna ibérica - CSIC (castellà)
* ↑ World Register of Marine Species (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-03 a Wayback Machine. (anglès)
* ↑ Biodiversidade em Portugal (portuguès)
* ↑ Reboleira, Ana Sofia P.S.; Paulo A.V. Borges; Fernando Gonçalves; Artur R.M. Serrano i Pedro Oromí, 2011. The subterranean fauna of a biodiversity hotspot region - Portugal: an overview and its conservation. International Journal of Speleology, 40 (1): 23-37.

## Enllaços externs

* Encyclopedia of Life (anglès)
* ION (anglès)
* Flickr (anglès)
* BioLib (anglès)
# Imbrià

«Imbrià» té aquests significats:
* Imbrià inferior, període de l'escala geològica lunar (-3.850 / -3.800 mA) en què es creà la conca del Mare Imbrium.
* Imbrià superior, període de l'escala geològica lunar (-3.800 / -3.200 mA) en què les conques lunars s'ompliren de basalts.
# Temple de Seti I a Abidos

El temple de Seti I a Abidos fou un temple construït pel faraó Seti I a la ciutat d'Abidos.
Era dedicat a Osiris i Isis principalment però tenia set santuaris en fila, cadascun dedicat a un deu diferent: Ptah, Ra-Harakhty, Amon-Ra, Osiris, Isis i Horus. Seti I fou inclòs amb la seva capella funerària. Un ala tenia les cambres dedicades a Sokar i Nefertum i altres deïtats funeràries. Al darrere unes cambres dedicades al culte a Osiris i sota una estructura subterrània anomenada l'Osireion que contenia escenes del llibre de les portes i del llibre dels morts.
El va començar Seti I però el va acabar el seu fill Ramsès II. Des un pati s'entrava per la façana cap a un segon pati que donava accés al temple. Tota aquesta zona està en ruïnes. El temple tenia forma de L amb unes rampes d'accés (i escales amb 42 escalons) i dos pilons (un s'ha perdut) i dos pòrtics amb pilars seguit per dues sales hipòstiles i set capelles amb cambres addicionals al sud i alguns magatzems. El cos principal del temple era simètric a les set capelles.
L'Osireion era a uns 15 metres per sota.
Tant els materials emprats com el treball a la decoració el fan un dels temples de més alta qualitat d'Egipte.

## Enllaços externs

* The Temple of Seti I and the Osireion at Abydos. (anglès)

## Vegeu també

* Temple de Seti I a Qurna
# Francesc de Paula Cuello i Prats

Francesc de Paula Cuello (o Coello) i Prats (Barcelona, 1824 -1851) fou un polític i periodista català. Juntament amb Abdó Terrades participà en les bullangues de Barcelona de 1840. El 1842 fou nomenat comandant d'un batalló de la Milícia Nacional i redactor d'El Republicano, diari que difonia els plans revolucionaris. EL 13 de novembre fou empresonat per les seves idees, però la seva tropa el va alliberar i hagué d'exiliar-se a França amb Narcís Monturiol. S'afilià al Partit Democràtic i intentà tornar, però fou deportat primer a Andalusia i després a Eivissa, i fins al 1849 no li permeteren tornar a Barcelona, on continuà la seva tasca periodística. La nit de Sant Joan de 1851 fou assassinat al carrer de les Basses de Sant Pere de Barcelona per brigada de policia anomenada Ronda d'en Tarrés.

## Enllaços externs

* «Francesc de Paula Cuello i Prats». Gran Enciclopèdia Catalana. Barcelona: Grup Enciclopèdia Catalana.
* Històries de Catalunya Arxivat 2008-07-04 a Wayback Machine.
# Casa-fàbrica Tous

«Casa-fàbrica Tous» té aquests significats:
* Casa-fàbrica Gassó-Tous
* Casa-fàbrica Torruella-Tous
# Tassili

Tassili és un mot d'origen amazic (Tasili) que vol dir ‘altiplà’. Els tuaregs anomenen així tots els altiplans del massís Central Saharià: Ahnet, Imidir, Tassili n'Ajjer, Tassili Tin Missao i Tassili n'Ahaggar. El Tassili n'Ajjer rep el nom dels tuaregs Ajjer, enfrontats al segle xix als Ahaggar que donen nom al Tassili n'Ahaggar. Al Tassili n'Ajjer s'han documentat més de 10.000 pintures i gravats del neolític.
El tassili n'Ajjer està habitat avui dia per alguns milers de tuaregs (20.000, el 1990). Les localitats principals són Ghat (a Líbia), Djanet (al sud dins Algèria), Ihérir (les tres amb palmerars no gaire grans) i Illizi (al nord, dins d'Algèria). Ghat és la capital tradicional. El 1982 fou declarat Patrimoni de la Humanitat per la UNESCO però ja deu anys abans Algèria l'havia declarat parc nacional; aquest parc fou reorganitzat el 1987 amb una superfície de 80.000 km². El Parc de l'Hoggar es troba just al nord del Tassili n'Ahaggar, i té com a centre Tamanrasset; al sud del Tassili n'Ahaggar hi ha el famós desert del Tenéré i l'Aïr; i a l'oest de l'Ahaggar hi ha l'Adrar. Els dos parcs depenen del Ministeri de Cultura.
El setembre/octubre del 2011 Ghat fou notícia perquè el Consell Nacional de Transició de Líbia va difondre que Moammar al-Gaddafi s'amagava a la zona de Ghat protegit per alguns caps tuaregs. La notícia, tanmateix, no tenia cap fonament i Gaddafi era a Sirte.

## Bibliografia

* Enciclopèdia de l'Islam, X, 383 i 384
# Bandera d'Olius

La bandera oficial d'Olius (Solsonès) té la següent descripció:
Bandera apaïsada de proporcions dos dalt per tres de llarg, dividida verticalment en tres parts iguals, vermella la primera o més pròxima al pal, escacada de groc i de negre al centre, i vermella al vol; a l'angle superior, tocant al pal, un mutant blanc sobremuntat d'una flor de lis igualment blanca; la part central composta de sis files horitzontals de tres escacs, les senars groc, negre i groc, i les parells, negre, groc i negre.
El castell d'Olius, dels comtes d'Urgell, és representat pel pal central escacat de negre i groc. El muntant i la flor de lis representa la Mare de Déu, patrona del municipi. Està relacionada, pels escacs d'Urgell, amb les banderes de les comarques de l'Urgell, la Noguera i el Pla d'Urgell.
Es va publicar en el DOGC el 5 de juny de 1991.

## Vegeu també

* Escuts i banderes del Solsonès

## Referències

* ↑ «ANUNCI relatiu a l'aprovació de la bandera municipal d'Olius.» (pdf). DOGC num 1451, 24-05-1991. [Consulta: 26 juny 2010].
* ↑ Associació Catalana de Vexil·lologia (GFDL)
# Proasellus solanasi

Proasellus solanasi és una espècie de crustaci isòpode pertanyent a la família dels asèl·lids.

## Distribució geogràfica

Es troba a Europa: el sistema espeleològic de la cova Hundidero-Gato a la província de Màlaga (l'Estat espanyol).

## Referències

* ↑ Dudich, E., 1925. Systematische Studien an italienischen Aselliden. Annales Musei Nationalis Hungarici 22: 281-301.
* ↑ uBio (anglès)
* 1 2 Henry, J. P. i Magniez, G., 1972. Un Aselle cavernicole d'Espagne meridionale: P. solanasi n. sp. Vestnik Ceskoslovenske Spolecnosti Zoologicke 4: 37-43.
* 1 2 Catalogue of Life (anglès)
* ↑ uBio (anglès)
* ↑ World Marine, Freshwater and Terrestrial Isopod Crustaceans Database (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-03 a Wayback Machine. (anglès)
* ↑ Fauna ibérica - CSIC (castellà)
* ↑ World Register of Marine Species (anglès)
* ↑ SeaLifeBase (anglès)
* ↑ La fauna acuática subterránea de Andalucía (castellà)
* ↑ Complejo Hundidero-Gato (castellà)
* ↑ Grandes cuevas y simas de España (castellà)

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* ION (anglès)
* BioLib (anglès)
# Chasteuluç

Châtelus és un municipi francès situat al departament de la Isèra i a la regió d'Alvèrnia-Roine-Alps. L'any 2007 tenia 85 habitants.

## Demografia
### Població

El 2007 la població de fet de Châtelus era de 85 persones. Hi havia 34 famílies de les quals 11 eren unipersonals (11 homes vivint sols), 8 parelles sense fills, 11 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 50 habitatges, 37 eren l'habitatge principal de la família, 12 eren segones residències i 1 estava desocupat. 48 eren cases i 2 eren apartaments. Dels 37 habitatges principals, 28 estaven ocupats pels seus propietaris, 7 estaven llogats i ocupats pels llogaters i 3 estaven cedits a títol gratuït; 1 tenia dues cambres, 1 en tenia tres, 16 en tenien quatre i 19 en tenien cinc o més. 28 habitatges disposaven pel capbaix d'una plaça de pàrquing. A 17 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Châtelus el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 8 |
| 4 | 65 a 69 | 8 |
| 0 | 60 a 64 | 0 |
| 4 | 55 a 59 | 0 |
| 12 | 50 a 54 | 0 |
| 0 | 45 a 49 | 0 |
| 4 | 40 a 44 | 4 |
| 0 | 35 a 39 | 0 |
| 4 | 30 a 34 | 4 |
| 1 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 4 |
| 0 | 5 a 9 | 0 |
| 8 | 0 a 4 | 0 |

## Economia

El 2007 la població en edat de treballar era de 57 persones, 42 eren actives i 15 eren inactives. De les 42 persones actives 39 estaven ocupades (23 homes i 16 dones) i 3 estaven aturades (1 home i 2 dones). De les 15 persones inactives 10 estaven jubilades, 1 estava estudiant i 4 estaven classificades com a «altres inactius».

### Activitats econòmiques

Dels 6 establiments que hi havia el 2007, 1 era d'una empresa extractiva, 3 d'empreses d'hostatgeria i restauració, 1 d'una empresa de serveis i 1 d'una empresa classificada com a «altres activitats de serveis».
L'únic servei als particulars que hi havia el 2009 era un restaurant.
L'any 2000 a Châtelus hi havia 21 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Châtelus a l'INSEE.
* Évolution et structure de la population Fitxa amb el detall de dades de Châtelus a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Thomas Königshofer

Thomas Königshofer (Viena, 1 de juny de 1969) va ser un ciclista austríac que s'especialitzà en el mig fons darrere motocicleta. Va guanyar una medalla de bronze als Campionats del món d'aquesta especialitat de 1989 per darrere del seu germà Roland i de l'italià Tonino Vittigli.

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Frontera entre França i Tuvalu

La frontera entre França i Tuvalu es completament marítima i es troba a l'oceà Pacífic. Delimita la zona econòmica exclusiva entre els dos països, concretament la Col·lectivitat d'ultramar francesa de Wallis i Futuna de les illes de Tuvalu a la Polinèsia.
La frontera es va establir provisionalment el 1985 per un acord en la forma d'un intercanvi de notes entre, d'una banda, l'ambaixada de França a Tuvalu (resident a Suva, capital de l'estat veí de Fiji) el 6 d'agost de 1985, i en segon lloc, el Ministeri d'Afers Exteriors de Tuvalu, el 5 de novembre, data d'entrada en vigor. Les dues parts van acordar reconèixer el principi d'una línia equidistant com s límit de referència, a l'espera d'una delimitació més precisa.

## Referències

* ↑ Échange de notes constituant un accord entre la République française et Tuvalu relatif à une délimitation maritime provisoire entre les deux pays, 6 août 1985 et 5 novembre 1985, a Recueil des traités, Organització de les Nacions Unides, vol. 506, I-25964, 1988, p.37–38 ; publicat pel décret n° 86-1056 du 22 septembre 1986, JORF n° 224 du 26 septembre 1986, p. 11509–11510, a Légifrance.
# Carisi

Carisi o Carísios és el nom dels següents personatges:
* Carísios (orador) o Carisi, orador grec
* Carísios (prevere) o Carisi, prevere de l'església de Filadèlfia del segle V
* Aurelià Arcadi Carisi, jurista romà
* Flavi Sosípater Carisi, escriptor romà llatí
* Tit Carisi, militar romà que va derrotar els àsturs a Hispània al segle I aC
# Tetzel

Tetzel és el nom dels següents personatges:
* Eugene Tetzel (Berlín, 1870 - 1936), musicòleg i compositor alemany
* Johann Tetzel (1465 - 1519), dominic alemany conegut per la venda d'indulgències